Publication: Magyar Közlöny
Issue: MK-2009-180 (Year: 2009, Number: 180)
Era: 2004-2010
Section: A Kormány 281/2009. (XII. 11.) Korm. rendelete
Paragraph Index: 103

3. cikkely Meghatározások E Jegyzõkönyv céljaira: (a) A „biológiai sokféleség” jelenti az élõ szervezetek változatosságát, amelybe beleértendõ a fajokon belüli, és a fajok és az ökológiai rendszerek közötti változatosság; (b) A „határ menti terület” jelenti az adott Részes Fél joghatósága alatt álló területet egy másik Részes Fél államhatárának közelében, ahol az államhatár egyik oldalán folytatott tevékenységek, a konkrét tevékenységek természetétõl függõen, valószínûleg közvetlen vagy közvetett, káros vagy pozitív hatással lesznek a környezetre az államhatár másik oldalán; (c) A „Kárpátok Védett Területeinek Hálózata” a Kárpátok védett területei közti együttmûködés tematikus hálózatát jelenti; (d) A „megõrzés” olyan intézkedéssorozatokat jelent, amelyek ahhoz szükségesek, hogy fenntartsák a vadon élõ növény és állatfajok természetes élõhelyeinek és populációinak kedvezõ állapotát; (e) A „Részes Felek Konferenciája” a Kárpátok Egyezmény Részes Feleinek a Konferenciáját jelenti; (f) A „degradált élõhely” jelenti azt az élõhelyet, amelyben az ökológiai funkciók minõsége és értéke lecsökkent az olyan különféle behatások következtében, mint amilyen, például a szennyezés, az erõforrások fenntarthatatlan használata, az özönfajok stb.; (g) Az „ökológiai hálózat” jelenti azon területeknek a rendszerét, amelyek ökológiailag és fizikailag összekapcsolódnak, magterületekbõl, folyosókból és pufferzónákból állnak; (h) A „veszélyeztetett fajok” a kihalás veszélyének kitett fajokat jelentik teljes állományukra, vagy állományuk jelentõs részére nézve; (i) Az „endemikus fajok” jelentik egy megadott helyen vagy régióban honos, és arra egyedien jellemzõ fajokat; (j) Az „özönfajok” jelentik azokat a nem õshonos fajokat, amelyeket szándékosan vagy véletlenül természetes élõhelyükön kívül vezetnek be, ahol azok olyan módon telepszenek meg, szaporodnak és terjednek el, hogy kárt okoznak a fogadó környezetben; (k) A „táj” – ahogyan azt az ember felfogja – azt a területet jelenti, amelynek jellegzetességét a természeti tényezõk és/vagy az emberi tevékenység hatása és kölcsönhatása eredményezi; (l) A „táji sokféleség” jelenti a tájak közti változatosságot; (m) A „természetes elõfordulású fajok” jelentik egy adott terület vagy ökológiai rendszer õshonos fajait; (n) A „természetes élõhely” jelenti azt a földrajzi, abiotikus és biotikus jellemzõkkel megkülönböztetett szárazföldi vagy vízi területet, ahol élõ szervezet vagy populáció természetesen elõfordul; (o) A „megfigyelõ” jelenti a Kárpátok Egyezmény 14. cikkely 5. bekezdésében meghatározott megfigyelõt; (p) A „Részes Felek” e Jegyzõkönyv Részes Felei; (q) A „védett terület” olyan földrajzilag meghatározott terület, amelyet úgy kezelnek, hogy meg valósítsák a konkrét természetmegõrzési célokat; (r) A „helyreállítás” egy ökológiai rendszer vagy élõhely eredeti struktúrájához, természetes fajösszetételéhez és természetes funkcióihoz való visszatérést jelenti; (s) A „természetközeli élõhely” olyan élõhelyet jelent, melyet emberi tevékenységgel módosítottak, vagy azzal tartanak fenn, de továbbra is tartalmaz a területen természetesen elõforduló fajokat; (t) A „fenntartható használat” a biológiai sokféleség összetevõinek olyan módon és ütemben történõ hasznosítását jelenti, hogy az nem eredményezi a biológiai sokféleség hosszú távú hanyatlását, és ez által fenntartja azt a képességét, hogy teljesíteni tudja a jelenlegi és jövõbeli generációk igényeit és elvárásait; (u) Az „országhatáron átnyúló védett terület” jelent olyan kettõ vagy több védett területbõl álló területet, amely kettõ vagy több Részes Fél területén, az államhatár közelében található, s melyek mindegyike az adott Részes Fél joghatósága alatt marad. II. FEJEZET ÁLTALÁNOS KÖTELEZETTSÉGEK

Source: https://magyarkozlony.hu/hivatalos-lapok/6046c68fb8b580a48817b070ae61f23e47c2fa73/dokumentumok/0d00988892af316a1b894cc7511aa8f3548f3b5d/letoltes